Vaski-kirjastot

Luettelointiryhmä MUISTIO

Aika 15.12.2011 klo 9.15-11.15

Paikka Turun kaupunginkirjasto, pieni neuvottelutila

Osallistujat Riitta Kari, Heli Pohjola, Arja Rytkönen, Anna Viitanen (pj./siht.)

1. Hyväksytään edellisen kokouksen muistio

Hyväksyttiin edellisen kokouksen muistio

1. Vaskin asiasanoitustilanteen tutkiminen

Mace Ojala on luvannut tutkia, mitä sanoja omien asiasanojen kentissä on nykyisessä Vaskissa käytetty. Mace selvittää myös kenttien 654 ja 653 käyttöä. Saatu tieto ei ole täysin ajantasaista, koska käytössä oleva tietokantadumppi on kohta vuoden takaa.

1. Vanhan aineiston ISBN-numerot

Vaskissa on ISBN-numeroita myös ISBN-numerojärjestelmää edeltäneeltä ajalta (ennen v. 1972 ilmestyneissä kirjoissa). Nämä numerot ovat aitojen ISBN-numeroiden mallisia ja kentässä 021. Aalto-kimpassa (Jyväskylässä) on meneillään tuplatietueiden siivous tietokannasta. Siinä yhteydessä siellä on selvitetty sitä, mistä nämä kaikkien suurten yleisten kirjastojen tietokannoissa esiintyvät numerot ovat peräisin. Numeroiden lähteeksi on paljastunut muinainen Pääsky eli pääkaupunkiseudun tietokanta. Suuret kustantajat ovat v. 1972 antaneet varastoissaan olleelle vanhalle kirjallisuudelle takautuvasti ISBN-numerot. Näitä numeroita on otettu Pääskyä rakennettaessa käyttöön ja Pääskystä ne ovat siirtyneet muihin tietokantoihin.

Keskusteltiin siitä, miten Vaskissa suhtaudutaan jatkossa näihin ISBN-numeroihin. Asia tulee ajankohtaiseksi viimeistään silloin, kun aletaan suuremmassa mittakaavassa yhdistää vanhojen kirjojen tuplatietueita. Vaskin tähänastisissa yhdistämiskonversioissa näistä ISBN-numeroista on luultavasti ollut enemmän haittaa kuin hyötyä. Teoriassa niistä voisi olla kansallisen metatietovarannon rakentamisessa hyötyä. Aalto-kirjastoissa on päädytty säilyttämään nämä numerot tietueita yhdistettäessä.

Todettiin, että kyseessä on luultavasti melko pieni tietuejoukko. Kysytään vielä, miten Tampere kohtelee tällaisia tietueita. Tekaistuja ISBN-numeroita ei ulkomuodon perusteella tunnista tekaistuiksi, siksi näitä tapauksia ei välttämättä edes huomata kun tuplia yhdistellään.

1. Wikin tilanne

Katsottiin taas wikin tilannetta. Vertailutaulukko on poistettu. Taulukon poiston takia formaatin peruserojen listauksesta on tehty kattavampi. Linkityksiä ja mm. sitä, millä pääsivulla eri asiat esitetään, pitäisi ehkä miettiä vielä lisää. Esimerkkien välimerkit ja on käytävä läpi ja vaihtelevat merkistöt korjattava.

Heli ja Mikko jatkavat musiikin ohjeiden työstämistä. Anna voi tarvittaessa hoitaa näidenkin tietojen viemisen wikiin. Musiikin lisäksi työtä on vielä kiinteämittaisissa kentissä. Lisäksi pitää selvittää moniviestimistä annettavia ohjeita.

1. Auroran luettelointikoulutusten tilanne

Luetteloijille pidettävien luentotyyppisten tilaisuuksien ajankohdat on päätetty. Tilaisuuksia on kolme (kaikissa sama sisältö) ja ne etenevät aika tavalla wikin mukaisessa järjestyksessä. Ajat ovat nämä: ti 28.2. klo 9-12, ti 6.3. klo 12-15, to 22.3 klo 12-15 paikkana on kaikissa Turku ja Studio.

Wikin olisi hyvä olla mahdollisimman valmis ennen ensimmäistä koulutusta.

1. Väliraportti luettelointiryhmän toiminnasta

Katsottiin mitä on tehty tähän mennessä ja puhuttiin siitä, mitä tehdään ensi vuonna. Koska konversio on siirtynyt kevääseen, Vaski-jorylta tehtäväksi saatuja luetteloinnin keskittämiseen ja luokituksen yhtenäistämiseen liittyviä selvitystehtäviä ei luultavasti ehditä tehdä syksyyn mennessä. Lisäksi uudet kuvailusäännöt aiheuttavat työtä.

Uudet kuvailusäännöt otetaan käyttöön yliopisto- ja amk-kirjastoissa pääsiäisen jälkeen. Meidän aikataulumme riippuu siitä, koska Axiell saa upotettua uuden 0-alueen osaksi Auroraa. Uusien sääntöjen käyttöönotto edellyttää mm. sen määrittelyä, millä tarkkuudella luettelointia tehdään. Toistaiseksi voimassa olevien luettelointisääntöjen mukaan luettelointia on voinut tehdä tasolla 1-3, Vaskissa on ollut käytössä taso 2. Uusissa kuvailusäännöissä vastaavia tasoja ei ole. Osa elementeistä on kyllä määritelty pakollisiksi. Vähintään niitä on käytettävä, koska tietokannan tietueet eivät muuten ole vaihtokelpoisia. Pakollisuus ei kuitenkaan koske kaikkia sellaisia elementtejä, joita 2. tasolla luetteloitaessa on totuttu käyttämään. BTJ:n tiedoissa tullaan saamaan pakollisuuden ylittävää (Fennica) luettelointia, mutta itse tehtävän luetteloinnin osalta on määriteltävä käyttämämme elementit. Pakollisista tiedoista puuttuvat mm. asiakkaiden kannalta usein olennaiset ulkoasuun liittyvät tiedot (sivujen määrä, äänitteiden CD-levyjen määrä jne.).

1. Sovittavaa ja selvitettävää ennen Auroran käyttöönottoa.

Nidetietojen käyttäytyminen Aurorassa: mistä voi päätellä koska muiden kirjastojen niteet on tarroitettu → mistä voi päätellä koska pääsanan muutoksesta on ilmoitettava. Jos Aurora toimii kuten Origo, tämä ei ole ongelma. Origossa tarran tulostuksen jälkeen niteen tilaksi muuttuu ”viimeisteltävänä”.

Auroran auktorisoidut kentät ← miten poikkeavat Pallaksen nykyisistä. Aurorassa auktorisoituja ovat ilmeisesti kaikki formaatin mukaan auktorisoidut kentät (= muitakin kuin tekijä- ja asiasanakenttiä). Origossa ei ole auktoriteettirekisteriä tekijöistä / asiasanoista.

Milloin on syytä olettaa, että luettelointitiedot saadaan automaattisesti BTJ:ltä? Miten voidaan tarkkailla tapauksia, joihin tietoja ei ole saatu? Niteiden hankintavaiheen valintojen merkitys? Allfons-tiedotteiden korjausten toiminta?

Kuinka niteiden siirtäminen tietueesta toiseen onnistuu Aurorassa? Kuinka tietokannan omien tietueiden yhdistäminen onnistuu? Tuplatietueiden yhdistämisestä on tehtävä ohje wikiin. Tampereen tietojen mukaan oman tietokannan tietueiden yhdistäminen on jollakin tavalla ruvennut toimimaan. Esim. osakohteiden siirtäminen ei kuitenkaan onnistu vielä muualta kuin BTJ:ltä.

Kentän 084 (Finmarcin 098) kohtelu. Kenttä 084 kaikkien kirjastojen täytettäväksi / vain Turulle. Auroran seuraavista versioista on tutkittava sitä kuinka luokat ja hyllypaikat toimivat tiedonhaussa.

Mitä suodatetaan pois automaattisessa tietojen täydennyksessä? Nykyisessä Vaskissa on suodatettu pois esim. Allfons-numero ja UDK-luokat. Allfons-numeroiden poisjättämisestä ei ole hyötyä (niiden säilyttämisestä voisi kyllä olla hyötyä), UDK-luokkien suhteen asiaa on tutkittava.

Millaisia luettelointimuotteja tehdään, koska ne tehdään?

Kiinteämittaisten kenttien puutteiden vaikutukset: laina-ajat, automaattien toiminta?

1. Seuraava kokous

13.1.2011 klo 9.15-11.15, Turku (Pieni neuvottelutila)